এইবাৰৰ লোকসভা নিৰ্বাচনত স্বায়ত্ত শাসিত জিলা সমষ্টিৰ বিজেপি প্ৰাৰ্থী হৰেন সিং বে' পৰাস্ত হ'লে ৰাজনৈতিক জীৱন ত্যাগ কৰিব কাৰ্বি স্বায়ত্ত পৰিষদৰ মুখ্য কাৰ্যবাহী সদস্য তুলিৰাম ৰংহাঙে।
আজি পশ্চিম কাৰ্বি আংলং জিলাৰ হামৰেনত এখন নিৰ্বাচনী সভাত অংশগ্ৰহণ কৰি মুখ্য কাৰ্যবাহী সদস্য গৰাকীয়ে এই ঘোষণা কৰে।
আনহাতে উক্ত প্ৰচাৰ সভাত অংশগ্ৰহণ কৰি সমষ্টিটোৰ বিজেপি প্ৰাৰ্থী হৰেণ সিং বে'ই কয় যে বিজেপি এৰি আন দলত যোগ দিয়া কৰ্মীয়ে দলটোৰ একো ক্ষতি কৰিব নোৱাৰে।
উল্লেখযোগ্য যে স্বায়ত্ত শাসিত জিলা সমষ্টিত, যোৱা ১১ এপ্ৰিলৰ পৰা আৰম্ভ হোৱা সাধাৰণ নিৰ্বাচনৰ দ্বিতীয় পৰ্যায়ত অৰ্থাৎ ১৮ এপ্ৰিলত ভোটগ্ৰহণ অনুষ্ঠিত হ'ব। সমষ্টিটোত মুঠ ৫ গৰাকী প্ৰাৰ্থীয়ে প্ৰতিদ্বন্দিতা আগবঢ়াব।
এইবাৰ নিৰ্বাচনত হৰেন সিং বে'ৰ মূল প্ৰতিদ্বন্দ্বী হৈছে কংগ্ৰেছৰ প্ৰাৰ্থী তথা সমষ্টিটোৰ বৰ্তমানৰ সাংসদ বিৰেন সিং ইংটি। ইয়াৰ উপৰি এ এছ ডি চি দলৰ হলিৰাম টেৰাঙো সমষ্টিটোৰ এগৰাকী শক্তিশালী প্ৰাৰ্থী।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
